หุ้น AIS +3% หลังตลาดคาดการแข่งขันลดลง
ถ้าเราคิดว่าหุ้น ADVANC จะตกในวันนี้ เพราะ TRUE กับ DTAC จะรวมกิจการกัน เราอาจคิดผิด..
22 พ.ย. 2564

หุ้น AIS +3% หลังตลาดคาดการแข่งขันลดลง
ถ้าเราคิดว่าหุ้น ADVANC จะตกในวันนี้ เพราะ TRUE กับ DTAC จะรวมกิจการกัน
เราอาจคิดผิด..
หลังจากเมื่อเช้านี้ TRUE และ DTAC ได้แจ้งต่อตลาดหลักทรัพย์เรื่องการควบรวมกิจการกัน ซึ่งทางลงทุนแมนได้สรุปไว้แล้วที่ 
อีกบริษัทที่ได้รับความสนใจไม่แพ้กัน ก็คือหุ้นของบริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC เจ้าของแบรนด์ AIS ที่มีแนวโน้มจะมีส่วนแบ่งการตลาดตก เป็นอันดับ 2 ทันทีหลังการควบรวมกันระหว่าง TRUE และ DTAC
สิ่งที่เกิดขึ้นหลังตลาดหุ้นไทยเปิดเช้านี้ ADVANC กลับปรับตัวเพิ่มขึ้น โดยล่าสุด +3%
ซึ่งเหตุผลก็เป็นเพราะตลาดคาดการณ์กันว่าการแข่งขันในอุตสาหกรรมโทรคมนาคมในประเทศไทยจะลดลงจากจำนวนผู้เล่นรายใหญ่ที่จากเดิมมี 3 ราย เหลือเพียง 2 ราย
ทำให้ความจำเป็นในการแข่งขันทำโปรโมชัน ลดราคา เพื่อแย่งลูกค้าก็จะน้อยลงกว่าเดิมมาก เมื่อไม่ต้องลดราคา นั่นหมายความว่ากำไรของบริษัทไม่ว่าจะอยู่อันดับไหน ก็จะเพิ่มขึ้น นั่นเอง..